钦定古今图书集成/明伦汇编/氏族典/第462卷 > 《廖用贤尚友录》 > 顾野王
## 钦定古今图书集成/明伦汇编/氏族典/第462卷 > 《廖用贤尚友录》 > 顾野王

按《陈书顾野王传》，“野王，字希冯，吴郡吴人也。祖子乔，
梁武陵王府参军事。父烜，临贺王记室，以儒术知名。
野王幼好学，长而遍观经史。梁大同四年，除太学博
士，宣城王为扬州刺史，野王为宾客。及侯景之乱，野
王归本郡，乃召募乡党数百人，随义军援京邑。侯景
平，太尉王僧辩使监海盐县。天嘉元年，敕补撰史学”
士。太建二年，迁国子博士。六年，除太子率更令。寻领
大著作，掌国史。十三年，卒。